**Caleb Cheeshahteaumuck**, nado arredor de 1644 e finado arredor de 1666, foi o primeiro indíxena americano en graduarse na Universidade Harvard.

Traxectoria
-----------

Cheeshahteaumuck, o fillo dun sachem Nobnocket (West Chop) naceu no seo do pobo wampanoag na illa de Martha's Vineyard e recibiu unha educación formal. El e o seu compañeiro Joel Hiacoomes foron educados en Vineyard por Peter Folger, o avó materno de Benjamin Franklin.

Ámbolos dous asistiron ó colexio de gramática de Elijah Corlet en Cambridge arredor do ano 1657.

### Harvard e pasamento

Cheeshahteaumuck e Hiacoomes entraron no Indian College de Harvard en 1661. Hiacoomes morreu nun naufraxio uns meses antes de se graduar mentres regresaba a Harvard dende Martha's Vineyard. Cheeshahteaumuck converteuse no primeiro indíxena americano en graduarse en Harvard no ano 1665. Morreu de tuberculose en Watertown, Massachusetts menos dun anos despois da graduación.

Consérvase un documento da época de Cheeshahteaumuck en Harvard, que supostamente escribiu, redactado completamente en latín. Esta breve carta, dirixida ós "máis honrados benfeitores", contén referencias á mitoloxía grega, ós filósofos antigos e á ideoloxía cristiá e foi destinada a agradecer ós doantes e animalos a continuar co seu apoio financeiro. Algúns consideran que esta é o escrito máis antigo dun indíxena no continente.

En 1674, Daniel Gookin, escribiu sobre os indíxenas de Nova Inglaterra, describindo a morte de Cheeshahteaumuck e como "Caleb, non moito tempo despois de licenciarse en arte en Cambridge, Nova Inglaterra, morreu dunha tuberculose en Charlestown, onde foi visitado por Mr. Thomas Danforth, quen o inspeccionou e puxo a súa saúde baixo o coidado de médicos; onde dispuxo dos mellores medios que o país podía proporcionar, tanto alimentos como menciñas; mais Deus negoulle a súa beizón e puxo un remate ó seus días."

A Fundación Harvard presentou un retrato de Cheeshahteaumuck o 16 de decembro de 2010 na sala Annenberg, pintado por Stephen E. Coit.

Legado
------

Cheeshahteaumuck é o personaxe principal do libro de Geraldine Brooks de ficción histórica *Caleb's Crossing*.

Notas
-----

1. ↑  Cambridge University Press, ed. (11 de xuño de 2007). *Faith and boundaries : colonists, Christianity, and community among the Wampanoag Indians of Martha's Vineyard, 1600-1871*. ISBN 978-0521706957.
2. 1 2 3 4 5  Drew. Lopenzina (2012). State University of New York Press, ed. *Red ink : native Americans picking up the pen in the colonial period*. Albany. pp. 126–132. ISBN 9781438439792. OCLC 781628796.
3. ↑  "Remembering Native Sons" Arquivado 03 de xuño de 2006 en Wayback Machine. *Harvard University Gazette*, 1 de maio de 1997.
4. ↑  "Harvard Honors First Native American Students" Arquivado 23 de decembro de 2005 en Wayback Machine. Susan Peterson, *Harvard University Gazette*, 8 de maio de 1997.
5. ↑  "The Ancient Proprietors: Wampanoags" Arquivado 24 de maio de 2006 en Wayback Machine. Part I: Nantucket's First Peoples of Color, *The Other Islanders*, Frances Ruley Karttunen, Nantucket, Massachusetts: Nantucket Historical Association, 2002. Consultado o 22 de outubro de 2007. This online book has also been issued in a print edition (New Bedford, Massachusetts: Spinner Publications, Inc. 2005, ISBN 0-932027-93-8.)
6. ↑  Hochbruck, Wolfgang; Dudensing-Reichel, Beatrix (1992). "'Honoratissimi Benefactores': Native American Students and Two Seventeenth-Century Texts in the University Tradition". *Studies in American Indian Literatures* **4** (2/3): 36–40. ISSN 0730-3238. JSTOR 20736601.
7. ↑  "Daniel Gookin. Vol. II. The Beginnings of Americanism: 1650-1710. Trent and Wells, eds. 1901. Colonial Prose and Poetry". *www.bartleby.com*.
8. ↑  "Wampanoag To Be Honored With Degree | News | The Harvard Crimson". *www.thecrimson.com* (en inglés). Consultado o 22 de setembro de 2017.

* Portal:Pobos indíxenas de América
* Portal:Estados Unidos de América